ร้านมาดาม คอฟฟี่ เป็นร้านคาเฟ่ที่มีขายทั้งอาหารคาวและหวาน รวมทั้งเครื่องดื่มชากาแฟ เป็นร้านเพิ่งเปิดใหม่สดๆร้อนๆเลยค่ะ วันที่มานี่ตู้เค้กยังไม่เอาเค้กมาลงเลยค่ะ อดกินเค้กไป ????
 
  พิกัดร้าน ตั้งอยู่ในหมูบ้าน The Pround เอกชัย ฝั่งตรงข้าม รพ.เอกชัยค่ะ เข้ามาแล้วเลี้ยวซ้าย จอดรถหน้าร้านได้เลย ทางร้านมี wifi free แต่บริเวณร้านค่อนข้างแคบไปซักหน่อย ตกแต่งน่ารักดี มีตุ๊กตาหมีตัวใหญ่ๆเป็นตัวตกแต่ง เด็กๆชอบกันน่าดูค่ะ 
  
  เมนูอาหารมีหลากหลาย ครั้งนี้สั่งกลับไปทานบ้านเพื่อนค่ะ ราคาอาหารสำหรับเราคิดว่าสูงไปนิด คิดค่าสั่งกลับบ้านเพิ่มอีกอย่างละ 10 บาท อันนี้โดยส่วนตัวคิดว่าไม่น่าบวกเพิ่มเลยค่ะ สั่งหลายอย่างก็โดนหลายบาทเลยซิ ????
  เมนูที่เราสั่งมีดังนี้ค่ะ
- พิซซ่า หน้าไส้กรอกชีส ราคา 149 บาท กลับบ้านเพิ่ม 10 บาท เป็น 159 ค่ะ ตัวแป้งพิซซ่าบางมาก อบมากรอบๆ โดยรวมก็อร่อยค่ะ แต่เราว่ามันน้อยไปหน่อยถ้าเทียบกับราคา (แฮ่ๆมันไม่อิ่มอ่า)
- ปีกไก่บาร์บีคิว ราคา 79 บาท กลับบ้านเพิ่ม 10 บาท มี 4 ชิ้น รสชาติอร่อยเลยค่ะ เมนูนี้ชอบค่ะ
- น้ำสตรอเบอรี่สมูทตี้ อร่อยเข้มข้นมากเลย แก้วนี้ถูกใจมากค่ะ 

มื้อนี้จ่ายไป 300 บาทค่ะ วันหลังต้องมาลองของหวานค่ะ ????